ผมไป ขลิบหุ้มปลายมาแบบLow แล้วตอนนี้ผ่านมา 1เดือน8วันแล้วแผลรอบๆมันก็แห้งแต่มันจะเป็นเหมือนเนื้อตะปุ่มตะป่ำเนื้อแดงตรงรอยที่เย็บแบบนี้ มันจะเป็นแบบนี้ตลอดไหมครับหรือเด๋วมันจะยุบตัวลงเองเพราะตอนนี้บางทีก็ยังเหมือนเจ็บด้านในเวลาที่มันแข็งตัวตามจุดที่เปงตะปุ่มตะป่ำ1. รอยตะปุ่มตะป่ำเหมือนตามรอยที่เย็บมันจะหายเจ็บและยุบไหมครับ2.ทุกวันนี้ยังทายาตัวTerramycin อยู่ยังต้องทาไปก่อนถึงเมื่อไหร่หรือไม่ต้องแล้วครับ
สวัสดีค่ะ การขลิบเยื่อหุ้มปลายอวัยวะเพศชายนั้นเป็นการผ่าตัดเล็ก ใช้เพียงยาชาเฉพาะที่ หลังทำสามารถกลับบ้านได้และปิดแผลไว้แค่ประมาณ 1 สัปดาห์ ก็สามารถตัดไหมและโดนน้ำได้หากผ่านมาประมาณ 1 เดือน แผลควรแห้งและติดสนิทกันดีพอสมควรแล้ว การมีเนื้อตะปุ่มตะป่ำตรงรอยเย็บอาจจะเกิดขึ้นได้ ซึ่งควรจะค่อยๆดีขึ้นได้เอง ถ้าไม่ได้เกิดเป็นแผลเป็นนูนตัวยาฆ่าเชื้อ terramycin ตอนนี้ถ้าแผลสมานกันดีแล้ว อาจจะหยุดไปเลยได้ ไม่จำเป็นต้องทาต่อไปตลอด ส่วนเรื่องรอยตะปุ่มตะป่ำให้สังเกตอาการหลังจากนี้ค่ะ ถ้ายังเจ็บ เจ็บมากขึ้นเรื่อยๆ หรือมีลักษณะนูน ปูดขึ้นมาชัดเจน ควรกลับไปพบแพทย์ที่ดูแลเพื่อตรวจเพิ่มเติม